7.2.2015. Službeni list Europske unije L 31/5 PROVEDBENA UREDBA KOMISIJE (EU) 2015/183 od 2. veljače 2015. o izmjeni Uredbe (EZ) br. 635/2005 o razvrstavanju određene robe u kombiniranu nomenklaturu EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (*), a posebno njezin članak 9. stavak 1. točku (a), budući da: (l) U skladu s Uredbom Komisije (EZ) br. 635/2005 (?), proizvod koji se sastoji od sušenih, prethodno kuhanih rezanaca od pšeničnog brašna i začina, pripremljenih za pojedinačnu prodaju u posudi, spremnih za uporabu nakon dodavanja kipuće vode, razvrstan je u tarifni broj 1902 kombinirane nomenklature. Razvrstavanje proizvoda u tarifni broj 2104 kombinirane nomenklature bilo je isključeno zbog toga što količina vode koja se dodaje u posudu nije dovoljna za pripremu juhe ili bujona, nego proizvodu daje svojstvo jela od tjestenine. U skladu s Provedbenom uredbom Komisije (EU) br. 767/2014 (*), dovoljno sličan proizvod koji se sastoji od kocke sušenih, prethodno kuhanih rezanaca, vrećice začina, vrećice jestivog ulja i vrećice sušenog povrća, pripremljen za pojedinačnu prodaju kao set, spreman za uporabu nakon dodavanja kipuće vode, razvrstan je u tarifni broj 1902 kombinirane nomenklature. Razvrstavanje proizvoda u tarifni broj 2104 kombinirane nomenklature bilo je isključeno zato što je proizvod set za pojedinačnu prodaju u smislu općeg pravila 3(b) za tumačenje kombinirane nomenklature, a bitno svojstvo setu daju rezanci koji čine njegov najveći dio. lako je razvrstavanje obaju proizvoda identično, razlozi za isključenje razvrstavanja tih proizvoda u tarifni broj 2104 kombinirane nomenklature različiti su. Razlozi za prvi proizvod jesu u činjenici da razvrstavanje ovisi o količini vode koja se dodaje, dok su razlozi za drugi proizvod u količini rezanaca koje sadržava. Međutim, ako je količina dodane vode jedan od kriterija za razvrstavanje tih proizvoda, moglo bi doći do razlika u njihovu razvrstavanju, što ne bi bilo opravdano jer su im objektivne osobine i svojstva isti. Stoga bi jedini primjenjivi kriterij trebala biti količina rezanaca sadržana u proizvodu. Budući da je stavka 1. u tablici iz Priloga Uredbi (EZ) br. 635/2005 postala suvišna zbog promjena opisa proizvoda navedenog u njoj te razloga za njegovo razvrstavanje, trebalo bi je izbrisati. Stoga je primjereno izmijeniti Uredbu (EZ) br. 635/2005 kako bi se izbjegle moguće razlike pri razvrstavanju u carinsku tarifu i kako bi se osigurala jedinstvena primjena kombinirane nomenklature u cijeloj Uniji. Uredbu (EZ) br. 635/2005 stoga bi trebalo izmijeniti. Mjere predviđene ovom Uredbom u skladu su s mišljenjem Odbora za Carinski zakonik, DONIJELA JE OVU UREDBU: Članak 1. Redak koji odgovara stavci 1. u tablici iz Priloga Uredbi (EZ) br. 635/2005 briše se. (') SLL 256,7.9.1987., str. 1. () Uredba Komisije (EZ) br. 635/2005 od 26. travnja 2005. o razvrstavanju određene robe u kombiniranu nomenklaturu (SL L 106, 27.4.2005., str. 10.). () Provedbena uredba Komisije (EU) br. 767/2014 od 11. srpnja 2014. o razvrstavanju određene robe u kombiniranu nomenklaturu (SLL 209,16.7.2014., str. 12.).